wannaphong/clean_thaiwikipedia huggingface dataset:
# ยูฟ่าแชมเปียนส์ลีก นัดชิงชนะเลิศ 1994
ยูฟ่าแชมเปี้ยนส์ลีก นัดชิงชนะเลิศ 1994 เป็นการแข่งขันระหว่างสโมสรเอซี มิลานของอิตาลี และสโมสรบาร์เซโลนาของสเปนโดยแข่งขันเมื่อวันที่ 18 พฤษภาคม ค.ศ. 1994 ที่ สนามกีฬาโอลิมปิกในกรุงเอเธนส์ประเทศกรีซ

หลังจากคว้าแชมป์ลาลิกาได้เป็นปีที่ 4 ติดต่อกัน บาร์เซโลนาก็เป็นตัวเต็งที่จะคว้าแชมป์ยูโรเปียนคัพ/ยูฟ่าแชมเปียนส์ลีกเป็นสมัยที่ 2 ในรอบ 3 ปี การเตรียมตัวของมิลานก่อนรอบชิงชนะเลิศเต็มไปด้วยความยุ่งเหยิงเนื่องจากนักเตะที่บาดเจ็บหรือโดนโทษแบนและปัญหาอื่น ๆ มาร์โก ฟัน บัสเติน กองหน้าในตำนานของมิลาน และจันลุยจี เลนตินี ดาวรุ่งที่น่าจับตามองค่าตัว 13 ล้านยูโร (เป็นนักฟุตบอลที่มีค่าตัวแพงที่สุดในโลกในขณะนั้น) ต่างก็ได้รับบาดเจ็บ ขณะที่ฟรันโก บาเรซี และอาเลสซันโดร กอสตากูร์ตา สองกองหลังต่างก็ติดโทษแบน กฎระเบียบของยูฟ่าในขณะนั้นจำกัดให้แต่ละทีมส่งผู้เล่นต่างชาติลงสนามได้สูงสุด 3 คน ทำให้ฟาบีโอ กาเปลโล กุนซือของมิลานในตอนนั้นต้องตัดชื่อฟลอริน ราดูซิอู, ฌ็อง-ปีแยร์ ปาแป็ง และไบรอัน เลาโตรปออกไป ทางฝั่งของบาร์เซโลนา กฎดังกล่าวทำให้โค้ชโยฮัน ไกรฟฟ์ เลือกที่จะไม่ส่งมีเคล เลาโตรปลงเล่นในนัดชิงชนะเลิศ ซึ่งทำให้กาเปลโลต้องออกมากล่าวหลังเกมว่า "เลาโตรปเป็นคนที่ผมกลัว แต่ไกรฟฟ์กลับไม่ส่งเขาลงสนาม และนั่นคือความผิดพลาดของเขา" เลาโตรปย้ายออกจากบาร์เซโลนาไปอยู่กับคู่แข่งตลอดกาลอย่างเรอัลมาดริดเมื่อจบฤดูกาล

มิลานเล่นด้วยชุดเยือนสีขาวล้วน ซึ่งโดยปกติพวกเขาจะใช้ในรอบชิงชนะเลิศของ ยูโรเปียนคัพ/ยูฟ่าแชมเปียนส์ลีก ขณะที่บาร์เซโลนาเล่นด้วยชุดเหย้าสีแดงและน้ำเงิน มิลานครองเกมได้ในช่วงต้นเกม และได้รับประตูขึ้นนำเมื่อเดยัน ซาวิเชวิชวิ่งมาทางด้านขวาแล้วจ่ายบอลให้กับดานิเอเล มัสซาโร ยิงเข้าไปตุงตาข่าย มาสซาโรทำประตูที่สองได้สำเร็จก่อนหมดครึ่งแรก ทำให้สกอร์เป็น 2–0 จากการโซโล่ของโรแบร์โต โดนาโดนีไปทางปีกซ้าย

ในนาทีที่ 47 ซาวิเชวิชใช้ประโยชน์จากข้อผิดพลาดในแนวรับของมิเกล อันเฆล นาดาล ด้วยการชิปบอลข้ามหัวอันโดนี ซูบีซาร์เรตา ผู้รักษาประตูเป็นประตูที่สาม แปดนาทีต่อมา หลังจากซาวิเชวิชยิงชนเสาและแนวรับของบาร์เซโลน่าเคลียร์บอลไม่ขาด มาร์เซล เดอไซญี กองกลางของมิลานก็หลุกกับดักล้ำหน้าเข้าไปยิงประตูเป็น 4–0 ก่อนจบลงด้วยสกอร์นี้ เดอไซญีกลายเป็นผู้เล่นคนแรกที่คว้าแชมป์ได้ 2 ปีติดต่อกันกับอีกสโมสรหลังจากคว้าแชมป์กับมาร์แซย์ในปี ค.ศ. 1993

 ทีม 
ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก
ทีมการปรากฏตัวในรอบชิงชนะเลิศครั้งก่อน (ตัวหนาหมายถึงผู้ชนะ) เอซี มิลาน6 (1958, 1963, 1969, 1989, 1990, 1993) บาร์เซโลนา3 (1961, 1986, 1992)
# ริเวอร์ไซด์ (รัฐแคลิฟอร์เนีย)
ริเวอร์ไซด์  เป็นนครและที่ตั้งเทศมณฑลของเทศมณฑลริเวอร์ไซด์ รัฐแคลิฟอร์เนีย สหรัฐอเมริกา ได้ชื่อมาจากการที่ตั้งอยู่ริมแม่น้ำซานตาแอนา มีประชากร 314,998 คน จากการสำรวจสำมะโนประชากรปี 2020 เป็นเมืองที่มีประชากรมากที่สุดในเขต มหานครอินแลนด์เอ็มไพร์และเทศมณฑลริเวอร์ไซด์ เป็นเมืองที่มีประชากรมากเป็นอันดับ 12 ในรัฐแคลิฟอร์เนีย และเป็นเมืองที่มีประชากรมากเป็นอันดับ 59 ของสหรัฐอเมริกา
# พระฉายาของพระเป็นเจ้า
พระฉายาของพระเป็นเจ้าราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 258-259 (;) เป็นแนวคิดและหลักคำสอนทางเทววิทยาในศาสนายูดาห์และศาสนาคริสต์ เป็นรากฐานของความเชื่อยิว–คริสต์เกี่ยวกับความเข้าใจพื้นฐานเกี่ยวกับธรรมชาติของมนุษย์ โดยมีที่มาจากข้อความในปฐมกาล 1:27 ความว่า "พระเจ้าจึงทรงสร้างมนุษย์ขึ้นตามพระฉายาของพระองค์ ตามพระฉายาของพระเจ้านั้น พระองค์ทรงสร้างมนุษย์ขึ้น และทรงสร้างให้เป็นชายและหญิง" (พระคริสตธรรมคัมภีร์ ฉบับมาตรฐาน) ความหมายที่แท้จริงของวลีนี้มีการถกเถียงกันเป็นเวลานานพันปี 

 ในคัมภีร์ไบเบิล 
 คัมภีร์ฮีบรู 
วลี "พระฉายาของพระเจ้า" พบในความ 3 ข้อความในคัมภีร์ฮีบรู ทั้งหมดอยู่ในหนังสือปฐมกาล 1–11:

 คัมภีร์นอกสารบบ / คัมภีร์อธิกธรรม 
ในคัมภีร์นอกสารบบหรือคัมภีร์อธิกธรรม มี 3 ข้อความที่ใช้คำว่า "พระฉายา" หรือ "ภาพลักษณ์" (ศัพท์คาทอลิก) อย่างชัดเจนเพื่อบรรยายถึงมนุษยชาติ

 พันธสัญญาใหม่ 
พันธสัญญาสะท้อนว่าพระคริสต์เป็นพระฉายาของพระเจ้า และมนุษย์เป็นพระฉายาของทั้งพระเจ้าและพระคริสต์
# เออร์ไวน์ (รัฐแคลิฟอร์เนีย)
เออร์ไวน์  เป็นเมืองมีผังใจกลางของเทศมณฑลออเรนจ์ รัฐแคลิฟอร์เนีย สหรัฐอเมริกา ในเขตมหานครลอสแองเจลิส บริษัทเออร์ไวน์ได้เริ่มพัฒนาพื้นที่ดังกล่าวในช่วงคริสต์ทศวรรษ 1960 และเมืองได้รับการจัดตั้งอย่างเป็นทางการเมื่อวันที่ 28 ธันวาคม 1971 เมืองมีพื้นที่  มีประชากร 307,670 คน จากการสำรวจสำมะโนประชากรปี 2020 ณ ปี พ.ศ. 2023 เมืองนี้เป็นเมืองที่มีประชากรมากเป็นอันดับ 2 ของเทศมณฑลออเรน โดยเป็นอันดับ 5 ในภูมิภาคเกรเทอร์ลอสแองเจลิส และเป็นอันดับ 60 ของสหรัฐอเมริกา
# ฮินาโกะ ทากาฮาชิ
ฮินาโกะ ทากาฮาชิ (, เกิด 16 ตุลาคม) เป็นนักพากย์และนักเดินแบบชาวญี่ปุ่น เกิดที่จังหวัดฮิโรชิมะ สังกัดอาโอนิโปรดักชัน พ่อเป็นอดีตนักเบสบอลอาชีพ โยชิฮิโกะ ทากาฮาชิ
# ริเอะ คาวามูระ
ริเอะ คาวามูระ (, เกิด 21 เมษายน) เป็นนักพากย์หญิงชาวญี่ปุ่น เกิดที่เมืองมัตสึโดะ จังหวัดชิบะ สังกัดสหภาพสหกรณ์นักแสดงโตเกียว
# ซากูระ คาซูงะ
ซากูระ คาซูงะ (, เกิด 12 ธันวาคม) เป็นนักพากย์หญิงชาวญี่ปุ่น เกิดที่โตเกียว สังกัดอาโอนิโปรดักชัน
# ฮินาโนะ ซากิกาวะ
ฮินาโนะ ซากิกาวะ (, เกิด 22 มกราคม 2004) เป็น นักพากย์หญิงชาวญี่ปุ่น เกิดที่จังหวัดยามางาตะ สังกัดค่ายสเตย์ลัก
# เซนต์☆โอนีซัง
เซนต์☆โอนีซัง  เป็นซีรีส์มังงะแนวสุขนาฏกรรม-เสี้ยวชีวิตของญี่ปุ่น แต่งเรื่องและวาดภาพโดยฮิการุ นากามูระ  เรื่องราวเกี่ยวกับพระเยซูคริสต์และพระโคตมพุทธเจ้าซึ่งอาศัยร่วมกันในฐานะเพื่อนร่วมห้องในห้องเช่าในกรุงโตเกียว ตีพิมพ์เป็นรายเดือนโดยสำนักพิมพ์โคดันชะเป็นรายเดือนในนิตยสารมังงะ ตั้งแต่เดือนกันยายน พ.ศ. 2549 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 21 เมื่อเดือนมีนาคม พ.ศ. 2567 สดูดิโอเอ-1 พิกเจอร์สตัดแปลงซีรีส์มังงะเป็นออริจินัลแอนิเมชันดีวีดี (OAD) 2 ตอน และภาพยนตร์อนิเมะซึ่งฉายในเดือนพฤษภาคม พ.ศ. 2556 และยังได้รับการดัดแปลงเป็นเว็บซีรีส์คนแสดงในปี พ.ศ. 2561
# ศาสนาพุทธกับศาสนาคริสต์
มีการเชื่อมโยงระหว่างศาสนาพุทธและโลกเมดิเตอร์เรเนียนช่วงก่อนมีศาสนาคริสต์ โดยคณะสมณทูตที่พระเจ้าอโศกมหาราชแห่งอินเดียทรงส่งไปซีเรีย, อียิปต์ และกรีซตั้งแต่ 250 ปีก่อนคริสตกาล ความแตกต่างที่สำคัญระหว่างสองศาสนาคือศาสนาคริสต์มีแนวคิดแบบเอกเทวนิยม ส่วนศาสนาพุทธมีแนวคิดไปทางอเทวนิยม (ไม่มีความเกี่ยวข้องกับการดำรงอยู่ของพระผู้สร้าง) ซึ่งขัดกับคำสอนเกี่ยวกับพระเป็นเจ้าในศาสนาคริสต์  แนวคิดเรื่องพระคุณในศาสนาคริสต์ก็ขัดกับแนวคิดที่ปฏิเสธการแทรกแซงด้วยกรรมในศานาพุทธนิกายเถรวาทThe Boundaries of Knowledge in Buddhism, Christianity, and Science by Paul D Numrich (Dec 31, 2008)  page 10International Standard Bible Encyclopedia: E-J by Geoffrey W. Bromiley (Mar 1982)  pages 515-516Communicating Christ in the Buddhist World by Paul De Neui and David Lim (Jan 1, 2006)  page 34

คริสต์ศาสนิกชนในยุคต้นบางคนรู้จักศาสนาพุทธซึ่งมีการนับถือทั้งในกรีกและจักรวรรดิโรมันในช่วงก่อนคริสตกาล นักวิชาการศาสนาคริสต์ในยุคปัจจุบันส่วนใหญ่ปฏิเสธเรื่องราวทางประวัติศาสตร์ใด ๆ ที่ระบุถึงการเดินทางของพระเยซูไปยังอินเดียหรือทิเบต และมองว่าการพยายามใช้สัญลักษณ์นิยมคู่ขนานอย่างกรณีของพารัลเลโลมาเนีย  (parallelomania)  เป็นความคล้ายคลึงที่เกินจริงVan Voorst, Robert E (2000). Jesus Outside the New Testament: An Introduction to the Ancient Evidence. Eerdmans Publishing.  page 17Jesus: The Complete Guide 2006 by Leslie Houlden  page 140The Historical Jesus in Recent Research edited by James D. G. Dunn and Scot McKnight 2006  page 303Gerald O'Collins, "The Hidden Story of Jesus" New Blackfriars Volume 89, Issue 1024, pages 710–714, November 2008 อย่างไรก็ตาม ในโลกตะวันออก การผสานความเชื่อระหว่างศาสนาคริสต์นิกายเนสโตเรียน (Nestorian Church)  และศาสนาพุทธเป็นที่แพร่หลายไปตามเส้นทางสายไหมในยุคโบราณและยุคกลาง  และมีความโดดเด่นเป็นพิเศษในคริสตจักรแห่งตะวันออกในจีนในยุคกลาง ดังเห็นได้จากพระเยซูสูตรIn the 13th century, international travelers, such as Giovanni de Piano Carpini and William of Ruysbroeck, sent back reports of Buddhism to the West and noted the similarities with Nestorian Christian communities. Macmillan Encyclopedia of Buddhism, 2004, page 160
# ธัมมเทวี (แก้ความกำกวม)
ธัมมเทวี อาจหมายถึง:
 พระนางอตุลมหาธัมมเทวีแห่งปี้นยะ พระมเหสีแห่งปี้นยะ (ค.ศ. 1325–1340)
 พระนางอมิตตสิริมหาธัมมเทวี พระมเหสีของพระเจ้าสีหสุระแห่งอังวะ (ค.ศ. 1468–1480)
 พระนางอตุลสิริธัมมเทวี พระมเหสีแห่งอังวะ (ค.ศ. 1480–1501)
 พระนางธัมมเทวีแห่งอังวะ พระมเหสีแห่งอังวะ (ค.ศ. 1502–1527)
 พระนางธัมมเทวีแห่งตองอู พระมเหสีแห่งพม่า (ค.ศ. 1530–1550)
# จาซินโต ฟัคเค็ตติ
จาซินโต ฟัคเค็ตติ (, 18 กรกฎาคม ค.ศ. 1942 – 4 กันยายน ค.ศ. 2006) เป็นนักฟุตบอลชาวอิตาลีที่เล่นในตำแหน่งแบ็กซ้ายให้กับอินเตอร์มิลานตั้งแต่ปี ค.ศ. 1960 ถึง ค.ศ. 1978 ต่อมาเขาทำหน้าที่เป็นประธานสโมสรอินเตอร์ตั้งแต่เดือนมกราคม ค.ศ. 2004 จนกระทั่งเสียชีวิตใน ค.ศ. 2006 เขาลงเล่นให้กับสโมสรอย่างเป็นทางการ 634 นัด ยิงได้ 75 ประตู และเป็นสมาชิกของทีม "Grande Inter" ภายใต้การคุมทีมของเฮเลนิโอ เอร์เรรา ซึ่งคว้าแชมป์เซเรียอา 4 สมัย โกปปาอีตาเลีย 1 สมัย ยูโรเปียนคัพ 2 สมัย และอินเตอร์คอนติเนนตัลคัพ 2 สมัย เขาได้อันดับสองในรางวัลบาลงดอร์ในปี ค.ศ. 1965

ฟัคเค็ตติติดทีมชาติอิตาลี 94 นัดรวมถึงฟุตบอลโลก 3 ครั้ง เขายังได้รับเลือกให้ติดทีม All-Star ของฟุตบอลโลกปี 1970 โดยที่อิตาลีเป็นรองแชมป์ นอกจากนี้เขายังเป็นกัปตันทีมชาติอิตาลีชุดที่คว้าแชมป์ฟุตบอลชิงแชมป์แห่งชาติยุโรปมาครองได้เป็นครั้งแรกในบ้านเกิดเมื่อปี ค.ศ. 1968 โดยได้รับเลือกให้ติดทีมยอดเยี่ยมประจำทัวร์นาเมนต์อีกด้วย

ฟัคเค็ตติเป็นที่จดจำในฐานะหนึ่งในฟูลแบ็กที่ยิ่งใหญ่อย่างแท้จริง เขาได้รับการยกย่องว่าเป็นหนึ่งในนักฟุตบอลที่ดีที่สุดในตำแหน่งของเขา เนื่องมาจากความเร็ว เทคนิค ความฉลาด รูปร่าง และความแข็งแกร่ง เขาได้สร้างความน่าเกรงขามในแนวรับกับแบ็กขวาอย่างทาร์ซิซิโอ เบิร์กนิชในระบบ คาเตนัชโช่ ให้กับอินเตอร์และกับทีมชาติอิตาลี นอกเหนือจากความสามารถในสนามแล้ว ฟัคเค็ตติยังได้รับการยกย่องในเรื่องวินัยและความเป็นผู้นำ จึงได้เป็นกัปตันทีมทั้งในทีมอินเตอร์มิลานและทีมชาติอิตาลีเป็นเวลาหลายปี

ในเดือนมีนาคม ค.ศ. 2004 เปเล่ได้ยกย่องให้เขาเป็น 1 ใน 125 นักฟุตบอลที่ยิ่งใหญ่ที่สุดที่ยังมีชีวิตอยู่เป็นส่วนหนึ่งของการเฉลิมฉลองครบรอบ 100 ปีของฟีฟ่า ในปี ค.ศ. 2015 เขาได้รับการเสนอชื่อให้เข้าสู่หอเกียรติยศฟุตบอลอิตาลีหลังจากเสียชีวิต
# ฮิกะ สึกิชิโระ
ฮิกะ สึกิชิโระ (, เกิด 17 มีนาคม 2004) เป็นนักพากย์ชาวญี่ปุ่น เกิด ที่จังหวัดฟุกุโอกะ月城日花｜東京俳優生活協同組合 สังกัดสหกรณ์นักแสดงโตเกียว (ไฮเกียว) 

เมื่อก่อนเคยใช้ชื่อในวงการว่า ฮิกะ คุงิซากิ  โดยหลังจากที่สำเร็จการศึกษาจากสถาบันอนิเมชันโยโยงิสาขาฟุกุโอกะ รุ่นปี 2021 และเข้าร่วมไฮเกียวจึงได้เปลี่ยนเป็นชื่อปัจจุบัน
# โจว หย่งคัง
โจว หย่งคัง (เกิด 3 ธันวาคม ค.ศ. 1942) เป็นอดีตผู้นำระดับสูงของพรรคคอมมิวนิสต์จีน (CCP) เขาเป็นสมาชิกคณะกรรมาธิการสามัญประจำกรมการเมือง (PSC) ชุดที่ 17 องค์กรตัดสินใจสูงสุดของจีน และดำรงตำแหน่งเลขาธิการคณะกรรมการการเมืองและกฎหมายส่วนกลาง (เจิ้งฝาเหว่ย์) ระหว่าง ค.ศ. 2007 ถึง 2015 ทำให้เขาเป็นหนึ่งในผู้นำที่ทรงอำนาจมากที่สุดในจีน ในตำแหน่งนั้น โจวควบคุมดูแลกลไกด้านความมั่นคงและสถาบันบังคับใช้กฎหมายของจีน รวมถึงศาล หน่วยงานอัยการ ตำรวจ กำลังกึ่งทหาร และหน่วยข่าวกรอง เขาถูกตัดสินว่ามีความผิดฐานทุจริตใน ค.ศ. 2014 และถูกขับออกจากพรรคคอมมิวนิสต์จีนในปีเดียวกัน

โจวไต่เต้าขึ้นสู่ตำแหน่งในพรรคคอมมิวนิสต์จีนผ่านการมีส่วนร่วมในอุตสาหกรรมน้ำมันและก๊าซ โดยเริ่มต้นจากการเป็นช่างเทคนิคที่แหล่งน้ำมันต้าชิ่งในช่วงการปฏิวัติวัฒนธรรม เขาเป็นผู้นำบริษัทปิโตรเลียมแห่งชาติจีนตั้งแต่ ค.ศ. 1996 ถึง 1998 ก่อนจะดำรงตำแหน่งรัฐมนตรีว่าการกระทรวงที่ดินและทรัพยากรธรรมชาติจนถึง ค.ศ. 1999 ต่อมา เขาดำรงตำแหน่งเลขาธิการพรรคประจำมณฑลเสฉวน มณฑลที่มีประชากรมากที่สุดเป็นอันดับสองของจีนในเวลานั้น โจวเป็นมนตรีรัฐกิจของคณะมนตรีรัฐกิจตั้งแต่ ค.ศ. 2003 ถึง 2008 และยังเป็นสมาชิกสำนักเลขาธิการคณะกรรมาธิการกลางด้วย เขาดำรงตำแหน่งรัฐมนตรีว่าการกระทรวงความมั่นคงสาธารณะตั้งแต่ ค.ศ. 2002 ถึง 2007 ก่อนจะได้รับการเลื่อนให้ดำรงตำแหน่งในคณะกรรมาธิการสามัญประจำกรมการเมือง โจวเกษียณอายุในการประชุมสภาแห่งชาติครั้งที่ 18 ใน ค.ศ. 2012

ในช่วงปลาย ค.ศ. 2013 โจวถูกสอบสวนในข้อหาใช้อำนาจในทางมิชอบและทุจริต มติที่สื่อของรัฐประกาศต่อสาธารณะในเดือนกรกฎาคม ค.ศ. 2014 เขาเป็นสมาชิกคณะกรรมาธิการสามัญประจำกรมการเมืองคนแรกและเป็นเจ้าหน้าที่ระดับสูงสุดนับตั้งแต่การก่อตั้งสาธารณรัฐประชาชนจีนที่ถูกพิจารณาคดีและตัดสินว่ามีความผิดฐานทุจริต ภายหลังการสอบสวนของเขา โจวถูกขับออกจากพรรคคอมมิวนิสต์จีน วันที่ 11 มิถุนายน ค.ศ. 2015 โจวถูกตัดสินว่ามีความผิดในข้อหารับสินบน ใช้อำนาจในทางมิชอบและเปิดเผยความลับของรัฐโดยเจตนาโดยศาลชั้นกลางในเทียนจิน โจวและสมาชิกในครอบครัวของเขาถูกกล่าวหาว่ารับสินบนเป็นเงิน 129 ล้านหยวน (มากกว่า 20 ล้านดอลลาร์สหรัฐ) เขาถูกตัดสินจำคุกตลอดชีวิต
 อ้างอิง
# ซาโฮมิ โคยามะ
ซาโฮมิ โคยามะ (, เกิด 27 กุมภาพันธ์) เป็นนักพากย์หญิงชาวญี่ปุ่น เกิดที่จังหวัดฮิโรชิมะ ไม่ได้สังกัดสำนักงานนักพากย์ใด
# เอมิริ อิวาอิ
เอมิริ อิวาอิ (, เกิด 29 กันยายน) เป็นนักพากย์หญิงชาวญี่ปุ่น เกิดที่จังหวัดกุมมะ สังกัดไอแอมเอนเทอร์ไพรส์
# มิโนรุ ชิราอิชิ
มิโนรุ ชิราอิชิ (, เกิด 18 ตุลาคม 1978) เป็นนักพากย์ พิธีกรรายการวิทยุ นักแสดง พิธีกรรายการ และ นักร้องนักแต่งเพลง ชาวญี่ปุ่น เกิดที่เมืองชิโกกุจูโอ จังหวัดเอฮิเมะสังกัดค่ายแอกเซนต์

ผลงานที่โดดเด่น ได้แก่ คนโด เค็นจิ ในสงครามเวหา ฟาฟเนอร์, ทานิงุจิ ใน สึซึมิยะ ฮารุฮิ  ชิราอิชิ มิโนรุ ใน ลักกีสตาร์ และ ซากาโมโตะ ใน สามัญขยันรั่ว เป็นต้น
# เจ้าหญิงเซซีเลอาแห่งสวีเดน
แกรนด์ดัชเชสเซซีลอาแห่งอ็อลเดินบวร์ค ทรงมีพระนามเดิมว่า เจ้าหญิงเซซีเลอาแห่งสวีเดน (22 มิถุนายน พ.ศ. 2350 – 27 มกราคม พ.ศ. 2387) ทรงเป็นแกรนด์ดัชเชสพระชายาแห่งอ็อลเดินบวร์ค ทรงเป็นเจ้าหญิงสวีเดน จากการประสูติ ทรงเป็นพระปิตุจฉา (อาหญิงพระองค์เล็ก) ในคาโรลาแห่งวาซา สมเด็จพระราชินีแห่งซัคเซิน 
 พระประวัติ 
แกรนด์ดัชเชสเซซีเลอาแห่งอ็อลเดินบวร์ค ประสูติเมื่อปี พ.ศ. 2350 ทรงเป็นพระราชธิดาพระองค์สุดท้องใน พระเจ้ากุสตาฟที่ 4 อดอล์ฟแห่งสวีเดน กับ เฟรเดอริกาแห่งบาเดิน หลังจากพระองค์ประสูติ ทรงอยู่ในความดูแลของชาร์ล็อตต์ สตีร์เนลด์ ต่อมา พระองค์ต้องเสด็จออกจากสวีเดนพร้อมกับครอบครัวหลังจากสมเด็จพระราชบิดา ถูกปลดออกจากพระราชบัลลังก์ หลังการรัฐประหารใน พ.ศ. 2352 โดยพระองค์ทรงเติบโตในรัฐบาเดิน โดยต่อมา เมื่อสมเด็จพระราชบิดาและพระราชมาดรา ทรงหย่าร้างกันในปี พ.ศ. 2355 พระองค์ทรงถูกดูแลโดย เจ้าหญิงอมาลีแห่งเฮ็สเซิน-ดาร์มชตัท ในบรูชชัล 

พระองค์ทรงพบกับ พระสวามีในอนาคตคือ แกรนด์ดยุกเอากุสตุสแห่งอ็อลเดินบวร์ค ในปี พ.ศ. 2373 โดยหลังจากมีการตรัสต่อกัน พระองค์ทรงชอบพอกัน พระองค์จึงเสด็จไปหาพระเชษฐา ณ เวียนนา โดยงานเสกสมรส จัดขึ้นต่อหน้าพระพักตร์ของ จักรพรรดิฟรันทซ์ โยเซ็ฟที่ 1 แห่งออสเตรีย จากนั้น ทรงย้ายตามพะสวามีไปยัง อ็อลเดินบวร์คในเดือนมิถุนายน พ.ศ. 2374
144px|thumb|left|แกรนด์ดัชเชสเซซีเลอาแห่งอ็อลเดินบวร์ค
พระองค์ทรงมีควาสนพระทัยในด้านวัฒนธรรม ในฐานะแกรนด์ดัชเชสพระชายาแห่งอ็อลเดินบวร์ค พระองค์ทรงพระนิพนธ์ทำนองเพลงสรรเสริญสำหรับอ็อลเดินบวร์ค ต่อมาเพลงสรรเสริญดังกล่าวได้รับการเพิ่มเข้ามาโดยมีเทโอดอร์ ฟอน โคบเบะเป็นผู้แต่งเนื้อร้อง และตั้งชื่อว่า “Heil dir, o Oldenburg” ในปี พ.ศ. 2376 พระองค์ทรงสนับสนุนการก่อตั้งโรงละครแห่งแรกของเมือง ซึ่งปัจจุบันคือ อ็อลเดินบวร์คกรีเชอ สตาทรุชเชอร์ อย่างไรก็ตาม พระองค์กลับมิเคยใกล้ชิดกับประชาชนเลย ด้วยทรงมีข้อจำกัดในการดำรงพระชนม์ชีพในเขตราชสำนัก สะพาน จัตุรัส และถนนได้รับการตั้งชื่อตามพระนาม รวมทั้งโรงเรียนด้วย เพื่อเป็นเกียรติแก่พระนาง

พระองค์สิ้นพระชนม์ด้วยพระโรคไม่กี่วันหลังจากไข้หลังการคลอดบุตร หลังจากทรงให้กำเนิดพระโอรสพระองค์เล็ก พระศพของพระองค์ถูกฝังไว้ในสุสานของดยุกในสุสานของโบสถ์เซนต์เกอร์ทรูด ซึ่งพระศพของ เจ้าหญิงอมาเลียแห่งสวีเดน พระน้องนางเธอ ก็ถูกฝังไว้ ณ เมืองนี้
 อ้างอิง 
 This article is partially based on its equivalent on Spanish Wikipedia
 Gisela Niemöller: Die Engelinnen im Schloß. Eine Annäherung an Cäcilie, Amalie und Friederike von Oldenburg. Isensee, Oldenburg 1997,
# ภัคจิรา ธงภักดิ์
ภัคจิรา ธงภักดิ์  เป็นนักกีฬาขี่ม้าทีมชาติไทยทีมชาติไทยคว้าเหรียญทองแดงเอเชี่ยนเกมส์ จากการแข่งขันศิลปะการบังคับม้าประเภททีม (Dressage)เปิดคลิปวินาทีคนไทยทั้งประเทศ สุดซาบซึ้ง หลังจากพระองค์เจ้าสิริวัณณวรีฯ ตรัสถึงทรงกระหม่อมปู่ กับวินาทีที่ดีใจที่สุดในชีวิต หลังคว้าเหรียญ ประเภทศิลปะบังคับม้า“พระองค์หญิง” ทรงม้าคว้าเหรียญเงินประเภททีม “ซีเกมส์”"พระองค์หญิง"ทรงคว้าเหรียญเงินขี่ม้าซีเกมส์“องค์หญิง” ทรงม้าคว้าเหรียญเงินประเภททีม “ซีเกมส์”

 ประวัติ 
ภัคจิรา ธงภักดิ์ ได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซีย"พระองค์หญิง" ทรงนำไทยคว้าเหรียญเงินขี่ม้าประเภททีมพระเจ้าหลานเธอ พระองค์เจ้าสิริวัณณวรีนารีรัตน์ ทรงนำทัพขี่ม้าไทย คว้าเหรียญเงินประเภทศิลปบังคับม้า ประเภททีมพระเจ้าหลานเธอ พระองค์เจ้าสิริวัณณวรีนารีรัตน์ ทรงนำทีมชาติไทย คว้าเหรียญเงิน ขี่ม้า ประเภททีม ซีเกมส์ ครั้งที่ 29 ที่ประเทศมาเลเซีย และปีต่อมา เธอได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซียศิษย์เก่ามหิดลอินเตอร์คว้าเหรียญทองแดง Asian Games 2018 จากนั้น ในเดือนธันวาคม พ.ศ. 2562 เธอได้รับรางวัลเหรียญทองจากการแข่งศิลปะบังคับม้าประเภททีม รวมถึงได้รับรางวัลเหรียญเงินจากการแข่งศิลปะบังคับม้าประเภทบุคคล ในรายการเอฟอีไอ เอเชี่ยน แชมเปี้ยนชิพส์ 2019 ที่พัทยา ประเทศไทยปิดฉากยิ่งใหญ่ ไทยกวาด 3 ทองขี่ม้า “FEI Asian Championships"

 รางวัลส่วนบุคคล 
 พ.ศ. 2556 – รางวัลนักกีฬาดาวรุ่งที่มีผลงานโดดเด่นตลอดปี ประเภทศิลปะการบังคับม้า ในงานอีเควสเทรียนแชริตีไรซิงสตาร์อะวอดส์ไนต์Equestrian Charity Rising Star Awards Night
 พ.ศ. 2561 – รางวัลนักกีฬาดีเด่น ประเภทศิลปะการบังคับม้า ในงานอีเควสเทรียน ไรซิ่ง สตาร์ อวอร์ด ไนท์ 2018 จากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาEquestrian Rising Star Awards Night 2018 ค่ำคืนแห่งเกียรติยศนักกีฬาขี่ม้าไทยEquestrian Rising Star Awards Night 2018
 พ.ศ. 2563 – รางวัลนักกีฬาดีเด่น ประเภทศิลปะการบังคับม้า ในงานอีเควสเทรียน ไรซิ่ง สตาร์ อวอร์ด ไนท์ 2020 จากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาสมเด็จพระเจ้าลูกเธอ เจ้าฟ้าสิริวัณณวรีฯ เสด็จไปทรงเป็นประธานในงาน "อีเควสเทรียน ไรซิ่ง สตาร์ อวอร์ด ไนท์ 2020" พระราชทานรางวัลนักกีฬาขี่ม้าไทย พร้อมรับการถวายโล่รางวัล “Best of the Best”

 ม้าที่ใช้ในการแข่งทีมชาติ 
  ฮิสปาเนีย เซเว่น (Hispania 7)ภัคจิรา - อารีย์ณัฏฐา ผลงานเยี่ยม ทะลุรอบชิงฯ ศิลปะบังคับม้าประเภทบุคคล – ภัคจิราใช้ในการแข่งกีฬาขี่ม้าในเอเชียนเกมส์ 2018‘ภัคจิรา’ คว้าที่ 5 ศิลปะบังคับม้าเอเชี่ยนเกมส์ เตรียมพร้อมลุยซีเกมส์ต่อปีหน้า และเอฟอีไอ เอเชี่ยน แชมเปี้ยนชิพส์ 2019"ภัคจิรา-อาริย์ณัฏฐา" คว้าเหรียญเงิน-ทองแดง ศึกขี่ม้าเอเชียที่พัทยา‘ภัคจิรา’ รองแชมป์ ‘อาริย์ณัฏฐา’ อันดับ 3 ขี่ม้าเอฟอีไอ เอเชี่ยน แชมเปี้ยนชิพส์ ซึ่งเป็นม้าเพศเมีย เกิดที่ประเทศเยอรมนีHispania 7: dressage horse, 30 exclusive videos, Pedigree 
  บาดารูก้า คาเมโก้ (Bundaruka Camego) – ภัคจิราใช้ในการแข่งกีฬาขี่ม้าในซีเกมส์ 2013พระองค์หญิงผ่านเข้ารอบ ศิลปะการบังคับม้าประเภทบุคคล ซึ่งเป็นม้าเพศผู้ที่ถูกตอนBundaruka Camego (104EO34)  โดยนำเข้าจากประเทศออสเตรเลีย (เป็นม้าที่เจ้าภาพให้จับฉลาก)Myanmar SEA Games 2013 #13 : Competition Review after Endurance & Dressage Competition
# ลาซารัส
ลาซารัส (Lazarus) อาจหมายถึง:
 ลาซารัสแห่งเบธานี บุคคลในคัมภีร์ไบเบิลที่พระเยซูทรงทำให้เป็นขึ้นจากตาย
 ลาซารัส บุคคลในคัมภีร์ไบเบิลจากอุปมาเรื่องเศรษฐีกับลาซารัส
 ลาซารัสแห่งเปอร์เซีย (เสียชีวิต ค.ศ. 326) มรณสักขี
 ลาซารัส (อนิเมะ) ซีรีส์อนิเมะโทรทัศน์ในปี พ.ศ. 2568
# บิล ฮิวเลตต์
วิลเลียม ฮิวเลตต์ (20 พฤษภาคม ค.ศ. 1913 – 12 มกราคม ค.ศ. 2001) เป็นวิศวกรชาวอเมริกันและเป็นผู้ก่อตั้งบริษัทฮิวเลตต์-แพคการ์ด (HP) ร่วมกับเดวิด แพคการ์ด

การศึกษาและช่วงแรกของชีวิต
ฮิวเลตต์เกิดที่เมืองแอนอาร์เบอร์ รัฐมิชิแกน ซึ่งพ่อของเขาสอนอยู่ที่คณะแพทยศาสตร์ มหาวิทยาลัยมิชิแกน ในปี ค.ศ. 1916 ครอบครัวได้ย้ายไปอยู่ที่ซานฟรานซิสโกหลังจากที่พ่อของเขา อัลเบียน วอลเตอร์ ฮิวเลตต์ เข้ารับตำแหน่งเดียวกันที่คณะแพทยศาสตร์ มหาวิทยาลัยสแตนฟอร์ด ซึ่งตั้งอยู่ในซานฟรานซิสโกในขณะนั้น

การก่อตั้งบริษัทฮิวเลตต์-แพคการ์ด
ในปี 1939 เขาร่วมกับ เดวิด แพคการ์ด (David Packard) ก่อตั้งบริษัท Hewlett-Packard ในเมืองพาโลอัลโต รัฐแคลิฟอร์เนีย โดยเริ่มต้นจากการผลิตเครื่องวัดอิเล็กทรอนิกส์ที่ใช้ในห้องทดลอง ซึ่งอุปกรณ์แรกที่บริษัทสร้างขึ้นคือ Oscillator ที่มีความสามารถในการสร้างสัญญาณอิเล็กทรอนิกส์ ทำให้ HP กลายเป็นผู้นำในตลาดอุปกรณ์อิเล็กทรอนิกส์ที่มีคุณภาพสูง
ความสำเร็จและการขยายตัวของบริษัทฮิวเลตต์-แพคการ์ด
ในช่วงแรกของบริษัท HP ได้รับการสนับสนุนจากอุตสาหกรรมต่างๆ โดยเฉพาะจากภาครัฐและทหาร ในปี 1947 HP เริ่มขยายตัวและเปิดตัวผลิตภัณฑ์ในตลาดใหม่ๆ เช่น เครื่องพิมพ์ เครื่องคอมพิวเตอร์ และอุปกรณ์ทางการแพทย์ จนกระทั่งในช่วงปี 1960 HP ได้กลายเป็นหนึ่งในบริษัทที่มีอิทธิพลทางเทคโนโลยีและได้รับการยอมรับในระดับโลก
การเกษียณและมรดกที่เหลือ
วิลเลียม ฮิวเลตต์ ทำงานให้กับบริษัท HP จนกระทั่งเกษียณในปี 1978 เขาได้รับการยอมรับในวงการเทคโนโลยีในฐานะผู้บุกเบิกและผู้มีวิสัยทัศน์ที่สามารถสร้างบริษัทที่มีความยั่งยืนและมีอิทธิพลทั่วโลก แม้จะเกษียณแล้ว เขายังคงมีบทบาทในด้านการให้คำปรึกษาและการสนับสนุนการพัฒนาเทคโนโลยีใหม่ๆ
เสียชีวิต
วิลเลียม ฮิวเลตต์ เสียชีวิตวันที่ 12 มกราคม พ.ศ. 2544 ด้วยโรคมะเร็ง โดยเขาเสียชีวิตที่บ้านในเมืองพาโลอัลโต รัฐแคลิฟอร์เนีย สหรัฐอเมริกา
# ฐิติภัสร์ โชติเดชาชัยนันต์
ฐิติภัสร์ โชติเดชาชัยนันต์ (เกิด 13 ธันวาคม พ.ศ. 2520) ชื่อเล่น โอ๋ เป็นนักการเมืองหญิงชาวไทย ปัจจุบันดำรงตำแหน่งหัวหน้าคณะทำงานรัฐมนตรีว่าการกระทรวงอุตสาหกรรม และหัวหน้าทีมตรวจการสุดซอยจนทำให้ได้รับฉายา โอ๋ สุดซอย เป็นที่ถูกพูดถึงจากการนำทีมตรวจสอบบริษัท ซิน เคอ หยวน สตีล ซึ่งเป็น 1 ในบริษัทผู้ผลิตเหล็กเส้นที่ไม่ผ่านมาตรฐานจนอาจเป็นสาเหตุทำให้เกิดการพังถล่มของอาคารที่ทำการสำนักงานการตรวจเงินแผ่นดิน (หลังใหม่)

 ประวัติ 
ฐิติภัสร์เกิดเมื่อวันที่ 13 ธันวาคม พ.ศ. 2520 เป็นบุตรสาวของชัยวุฒิ จริยวิโรจน์สกุล อดีตสมาชิกสภากรุงเทพมหานคร เขตบางกะปิ จบการศึกษาระดับชั้นมัธยมศึกษาจากโรงเรียนนวมินทราชินูทิศ เตรียมอุดมศึกษาน้อมเกล้า ระดับปริญญาตรีนิเทศศาสตรบัณฑิตจากคณะนิเทศศาสตร์ มหาวิทยาลัยกรุงเทพ และปริญญาโทศิลปศาสตรบัณฑิตจาก Central Queensland University ประเทศออสเตรเลีย

 งานการเมือง 
ฐิติภัสร์ลงสมัครรับเลือกตั้งสมาชิกสภาผู้แทนราษฎรกรุงเทพมหานครเป็นครั้งแรกเมื่อปี พ.ศ. 2562 ในนามพรรคพลังประชารัฐในเขต 13 (บางกะปิ–วังทองหลาง) และได้รับเลือกตั้งด้วยคะแนน 27,489 คะแนน ต่อมา ในเดือนกุมภาพันธ์ พ.ศ. 2566 ฐิติภัสร์ได้ตัดสินใจลาออกจากการเป็นสมาชิกสภาผู้แทนราษฎร และย้ายมาสังกัดพรรครวมไทยสร้างชาติ แต่ในการเลือกตั้งปี พ.ศ. 2566 เธอพ่ายแพ้ให้กับสิริลภัส กองตระการจากพรรคก้าวไกล

 สมาชิกสภาผู้แทนราษฎร 
ฐิติภัสร์ โชติเดชาชัยนันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔
# เดวิด แพคการ์ด
เดวิด แพคการ์ด (เกิด 7 กันยายน พ.ศ. 2455) เป็นอดีตรัฐมนตรีช่วยว่าการกระทรวงกลาโหมสหรัฐ อดีตประธานกรรมการบริหารบริษัทฮิวเลตต์-แพคการ์ด หนึ่งในผู้ร่วมก่อตั้งบริษัทฮิวเลตต์-แพคการ์ด (ร่วมกับวิลเลียม ฮิวเลตต์)
ประวัติ
เดวิด แพคการ์ด เกิดเมื่อวันที่ 7 กันยายน พ.ศ. 2455 ในเมืองเดนเวอร์ รัฐแคลิฟอร์เนีย สหรัฐอเมริกา โดยเดวิดสำเร็จการศึกษาปริญญาด้านวิศวกรรมไฟฟ้าจาก มหาวิทยาลัยสแตนฟอร์ด (Stanford University) ซึ่งเขาได้พบกับวิลเลียม ฮิวเลตต์ที่นั่น และเป็นจุดเริ่มต้นของการร่วมมือกันในการสร้างบริษัท HP

การร่วมก่อตั้งฮิวเลตต์-แพคการ์ด
ในปี 1939 เดวิด แพคการ์ดและวิลเลียม ฮิวเลตต์ได้ก่อตั้งบริษัทฮิวเลตต์-แพคการ์ด ขึ้นในเมืองพาโลอัลโต รัฐแคลิฟอร์เนีย โดยเริ่มต้นด้วยการผลิตเครื่องมืออิเล็กทรอนิกส์สำหรับการทดสอบและการวิจัย วิลเลียม ฮิวเลตต์เป็น CEO คนแรกของ HP ในขณะที่เดวิด แพคการ์ด มีบทบาทสำคัญในการดำเนินการและบริหารกิจการ

ตำแหน่ง CEO ของ HP
เดวิด แพคการ์ดดำรงตำแหน่ง CEO ของ HP ตั้งแต่ปี 1978 ถึงปี 1993 โดยในช่วงเวลานี้เขาได้ขยายธุรกิจของ HP ไปในหลายทิศทาง รวมถึงการพัฒนาเทคโนโลยีที่ทันสมัยและขยายตลาดในระดับโลก ภายใต้การบริหารของเขา HP ได้กลายเป็นบริษัทที่มีชื่อเสียงในด้านนวัตกรรมและเทคโนโลยี

การดำรงตำแหน่งในรัฐบาล
เดวิด แพคการ์ด ดำรงตำแหน่ง รัฐมนตรีช่วยว่าการกระทรวงกลาโหม (Deputy Secretary of Defense) ของสหรัฐอเมริกาในช่วง ปี พ.ศ. 2529 ถึง พ.ศ. 2532 ภายใต้การบริหารของประธานาธิบดี โรนัลด์ เรแกน

ในตำแหน่งนี้ เขามีบทบาทสำคัญในการพัฒนานโยบายด้านกลาโหมและการสนับสนุนการวิจัยทางทหาร ซึ่งเป็นส่วนหนึ่งของการเสริมสร้างความแข็งแกร่งให้กับกองทัพสหรัฐในช่วงยุคสงครามเย็น

การเสียชีวิต
เดวิด แพคการ์ด เสียชีวิตเมื่อวันที่ 26 มีนาคม พ.ศ. 2539 ที่อายุ 83 ปี ด้วยอาการโรคมะเร็งตับที่เกิดจากภาวะแทรกซ้อนจากการรักษามะเร็งที่เขาต่อสู้มาตลอดหลายปี